Іранец Мехрдад Джамшыдзіян пражываў у Беларусі апошнія 20 гадоў. Ён сумленна працаваў, не парушаў закону, прыняў хрысціянства ў баптысцкай царкве, ажаніўся і гадаваў з жонкай-беларускай трох дзяцей. Аднак у 2012 годзе іранскія ўлады абвінавацілі яго ў забойстве сваёй маці і брата, якія прытрымліваліся апазіцыйных поглядаў. У той жа час дакументы сведчаць, што Мехрдад Джамшыдзіян падчас забойства знаходзіўся ў Беларусі. Сваякі Мехрдада таксама ўпэўненыя, што ён не мог здзейсніць злачынства. Беларускія ўлады адмовілі ў экстрадыцыі Мехрдада у сувязі з тым, што іранскі бок не прадставіў дастаткова доказаў яго вінаватасці, але адначасова пракуратура ініцыявала пытанне пра дэпартацыю іранца ў сувязі з тым, што… ёсць падазрэнне яго датычнасці да двайнога забойства ў Іране.